রাধাদেশ

রাধাদেশ (ইংরেজি: Radhadesh, ফরাসি: Château de Petite Somme) শ্যাটো ডি পেটি সোমে নামেও পরিচিত। এটি বেলজিয়ামে ইসকনের সদর দপ্তর এবং বেনেলাক্সের বৃহত্তম হিন্দু কেন্দ্র। প্রতি বছর ৩০,০০০ এরও বেশি পর্যটক রাধাদেশ ভ্রমণ করেন। বর্ণনা এই মন্দিরে রাধা-কৃষ্ণ , জগন্নাথ ও গৌর - নিতাই প্রতিমা স্থাপিত আছে । আন্তর্জাতিক কৃষ্ণ ভাবনামৃত সংঘের প্রতিষ্ঠাতা ভক্তিবেদান্ত স্বামী প্রভুপাদ ব্যক্তিগতভাবে ১৯৭২ সালে আমস্টারডাম মন্দিরে জগন্নাথ, বলরাম এবং সুভদ্রার প্রতিমা একটি জাঁকজমকপূর্ণ অনুষ্ঠানের সময় স্থাপন করেছিলেন। ১৯৭৭ সালের ফেব্রুয়ারিতে সেখানে রাধা-গোপীনাথের প্রতিমাও স্থাপন করা হয়। ১৯৮০ সালে, সেগুলো রাধাদেশে স্থানান্তরিত করা হয়েছিল, এখানে তারা এখনও পূজিত হয়। রাধাদেশের ভূখণ্ডে একটি ঐতিহ্যবাহী বেকারি, একটি ভারতীয় পণ্যের দোকান, একটি ক্যাফেটেরিয়া, একটি নিরামিষ রেস্টুরেন্ট, একটি পার্ক এবং একটি বৈষ্ণব ধর্মতাত্ত্বিক ভক্তিবেদান্ত কলেজ রয়েছে । এটির মোট জমির আয়তন ৪৭ হেক্টর । রাধাদেশ টিভি নামে তাদের একটি অনলাইন ব্রডকাস্টিং অনলাইন চ্যানেল আছে। ইতিহাস উৎসব প্রতিবছর এখনের জন্মাষ্টমী ও হোলি উৎসব পালিত হয়। অনুষ্ঠানগুলিতে অনেক ভক্তের উপস্থিত দেখা যায়। ২০২০ সালেও একটি কীর্তন অনুষ্ঠানের ১৬ টি দেশের প্রায় ১,৪০০ ভক্ত অংশগ্রহণ করে এবং লক্ষাধিক ভক্ত অনলাইন অনুষ্ঠান উপভোগ করে। ব্যবস্থাপনা রাধাদেশ বেলজিয়ামে একটি অলাভজনক সংস্থা হিসাবে নিবন্ধিত, যা রাধাদেশের সাধারণ পরিষদ দ্বারা পরিচালিত হয়। সম্প্রদায়ের দৈনন্দিন ব্যবস্থাপনা প্রশাসনিক পরিষদ দ্বারা পরিচালিত হয়। রাধাদেশের বর্তমান প্রেসিডেন্ট হলেন হারমান জানসেনস (আধ্যাত্মিক নাম হৃদয় চৈতন্য দাস), জন্মসূত্রে বেলজিয়ান এবং ১৯৮৬ সাল থেকে এই সম্প্রদায়ের প্রধান । তিনি ১৯৮০ সালে আমস্টারডামে ইসকনে যোগ দেন এবং একই বছর রাধাদেশে বসতি স্থাপন করেন। তিনি এবং তার স্ত্রী সৎস্বরূপ দাসা গোস্বামীর ছাত্র, ইসকনের প্রতিষ্ঠাতা ভক্তিবেদান্ত স্বামী প্রভুপাদের প্রথম ছাত্রদের একজন। হৃদয় চৈতন্যের নেতৃত্বে, সম্প্রদায়টি সফলভাবে বেড়ে উঠছে এবং বিকাশ করছে। আরও দেখুন ভক্তিবেদান্ত মনোর ভক্তিবেদান্ত কলেজ তথ্যসূত্র গ্রন্থপঞ্জি Leman, Johan; Roos, Hannelore (২০০৭), "The Process of Growth in Krishna Consciousness and Sacredness in Belgium", Journal of Contemporary Religion, ২২ (3): ৩২৭–৩৪০ Lallemand, Alain (১৯৯৪), Les sectes en Belgique et au Luxembourg, Editions Aden, আইএসবিএন ২৮৭২৬২০৮৯৩ সূত্র বহিঃসংযোগ Официальный сайт Радхадеша ওয়েব্যাক মেশিনে আর্কাইভকৃত ২৯ জুলাই ২০১৮ তারিখে ফেসবুকে Радхадеша VR View of Radhadesh - Château de Petite Somme